მიკ ჯაგერი

**სერ მაიკლ ფილიპ „მიკ“ ჯაგერი** (; დ. 26 ივლისი, 1943) — ინგლისელი მუსიკოსი, სიმღერების ავტორი, მომღერალი, მსახიობი და პროდიუსერი, უფრო მეტად ცნობილი, როგორც „როლინგ სტოუნზის“  წამყვანი ვოკალისტი. ჯგუფის სიმღერების უმეტესობა ჯაგერმა და კით რიჩარდსმა შექმნეს, რომელთა შემოქმედებითი პარტნიორობა ერთ-ერთ ყველაზე წარმატებულად ითვლება როკ-მუსიკის ისტორიაში. მისი კარიერა ექვს ათწლეულზე მეტ ხანს ითვლის. საყოველთაოდ აღიარებულია, როგორც ერთ-ერთ ყველაზე პოპულარული და გავლენიანი ფრონტმენი როკ-მუსიკის ისტორიაში. მისი გამორჩეული ხმა და ენერგიული ცოცხალი შესრულება, რიჩარდსის გიტარის სტილთან ერთად, „როლინგ სტოუნზის“ საფირმო ნიშანი იყო ჯგუფის კარიერის განმავლობაში. როკ-ენ-როლის დიდების დარბაზის წევრი 1998 წლიდან, დიდი ბრიტანეთის მუსიკის დიდების დარბაზის წევრი 2004 წლიდან.

## ბიოგრაფია და შემოქმედება
მიკ ჯაგერი დაიბადა 1943 წლის 26 ივლისს დარტფორდში, კენტი, ინგლისი. ბავშვობიდანვე გამოირჩეოდა მუსიკალური ნიჭით და საეკლესიო გუნდში მღეროდა. 1950 წელს შეხვდა კით რიჩარდსს, რომელთანაც საერთო ინტერესი ჰქონდათ რიტმ-ენდ-ბლუზის მიმართ. მათი მეგობრობა დროებით შეწყდა, მაგრამ 1960 წელს კვლავ განახლდა, რაც საფუძვლად დაედო „როლინგ სტოუნზის“ ჩამოყალიბებას 1962 წელს.

ჯაგერის ენერგიული ვოკალი და სცენური ქარიზმა „როლინგების“ წარმატების მთავარი ფაქტორები გახდა. ჯგუფმა გამოუშვა ისეთი ჰიტები, როგორიცაა „(I Can't Get No) Satisfaction“, „Paint It Black“ და „Jumpin' Jack Flash“, რომლებიც როკ-მუსიკის კლასიკად იქცა.

მიკ ჯაგერის ხმა „როლინგების“ ჟღერადობის ცენტრალური კომპონენტია. მისი ვოკალი გამოირჩევა დინამიკით, ემოციური სიღრმით და ექსპრესიულობით, რაც მას შეუდარებელ არტისტად აქცევს. ჯაგერის ხმის სიმკვეთრე და უნარი, ერთდროულად გამოავლინოს სიხარული, ბრაზი და მწუხარება, ქმნის როკ-მუსიკის სრულყოფილ ინტერპრეტაციას. თუმცა ჰქონდა სხვა ურთიერთობებიც, რის შედეგადაც ხუთი ქალისგან რვა შვილი შეეძინა. 2024 წლის მონაცემებით, მას ასევე ჰყავს შვიდი შვილიშვილი და სამი შვილთაშვილი.

ჯაგერის პირველი მეგობარი გოგო, რომელთანაც მან სერიოზული რომანტიკული ურთიერთობა 1961 წელს დაიწყო, იყო ბრიტანელი მსახიობი ქლიო სილვესტრა. 1963–1966 წლებში რომანტიკულ ურთიერთობაში იყო ინგლისელ მოდელთან და მსახიობთან კრისი შრიმპტონთან. 1966 წლიდან 1970 წლამდე ურთიერთობა ჰქონდა მერიან ფეითფულთან, რომელთან ერთადაც დაწერა სიმღერა „Sister Morphine“ ალბომიდან *Sticky Fingers*.

## დისკოგრაფია 
*''She's the Boss* (1985)
**Primitive Cool* (1987)
**Wandering Spirit* (1993)
**Goddess in the Doorway* (2001)
**The Very Best of Mick Jagger'' (2007)

## რესურსები ინტერნეტში 
* 
* 
* 

## სქოლიო
კატეგორია:დაბადებული 26 ივლისი
კატეგორია:დაბადებული 1943
კატეგორია:როლინგ სტოუნზის წევრები
კატეგორია:ინგლისელი როკ-მომღერლები
კატეგორია:ინგლისელი კინოპროდიუსერები
კატეგორია:ინგლისელი მამაკაცი კინომსახიობები
კატეგორია:ინგლისელი მამაკაცი სიმღერების ავტორები და მომღერლები
კატეგორია:ინგლისელი რიტმ-ენდ-ბლუზ მუსიკოსები
კატეგორია:ინგლისელი რიტმ-ენდ-ბლუზ მომღერლები
კატეგორია:ინგლისელი მუსიკალური პროდიუსერები
კატეგორია:ინგლისელი როკ-გიტარისტები
კატეგორია:ინგლისელი ქველმოქმედები
კატეგორია:ბაკალავრი-რაინდები
კატეგორია:XX საუკუნის ინგლისელი მამაკაცი მსახიობები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:XXI საუკუნის ინგლისელი მამაკაცი მსახიობები
კატეგორია:ოქროს გლობუბის მფლობელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:აივორ ნოველოს ჯილდოს მფლობელები
კატეგორია:Atlantic Records-ის შემსრულებლები
კატეგორია:Columbia Records-ის შემსრულებლები
კატეგორია:Universal Music Group-ის შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები